Document ID: /roh_data/filtered/swiss_laws_in_ROH.jsonl.gz/193

507.310

Ordinaziun davart las taxas en il sectur da las victualias, da las chemicalias e da l'equiliber ecologic (OTVC)

dals 16-12-2008 (versiun dals 01-10-2019)

sa basond sin l'art. 45 da la constituziun chantunala1)

relaschada da la regenza ils 16 da december 2008

Champ d'applicaziun e cumpetenza

Art.  1 1 Questa ordinaziun regla las taxas en il sectur da la legislaziun da victualias ed en ulteriurs secturs, per l'execuziun da las qualas è responsabel l'uffizi per la segirezza da victualias e per la sanadad d'animals. Resalvadas restan regulaziuns spezialas da taxas.

Controllas contestadas

per emprova fatga: fr. 30.– fin fr. 200.– per inspecziun: fr. 20.– fin fr. 1000.– per emprova examinada: fr. 50.– fin fr. 6000.–

Art.  2 1 Per controllas en il sectur da victualias che han dà motiv a reclamaziuns vegnan incassadas taxas entaifer il suandant rom:

a)

b)

c)

2 Ils custs per far emprovas e per examinar emprovas vegnan eruids sin basa dals puncts d'expensas ch'èn fixads en la tariffa da taxas per la controlla uffiziala da victualias   da   l'associaziun   da   las   chemicistas   e   dals   chemicists   chantunals   da   la Svizra (ACCS). En cas d'inspecziuns vegn l'emprima reclamaziun imponida cun 10 puncts   d'expensas   e   mintga   ulteriura   reclamaziun   cun   20   puncts   d'expensas.   Ils puncts d'expensas vegnan calculads cun il factur da custs tenor la tariffa da taxas da la ACCS. Ils custs per l'emissiun e per la communicaziun n'èn betg cuntegnids en las taxas e vegnan mess a quint supplementarmain.

Art.  3 *

…

1) DG 110.100 * tabellas da las modificaziuns a la fin dal relasch

1

507.310

Ulteriuras controllas ed ulteriurs scleriments

Art.  4 1 Per ulteriuras controllas e per ulteriurs scleriments en il sectur da la legislaziun da substanzas chemicas, da la legislaziun davart la protecziun da l'equiliber ecologic e da la legislaziun davart l'agricultura vegnan messas a quint taxas tenor il temp da lavur effectiv, e quai cun ina tariffa da 140 francs per ura.

Certificats d'autenticitad per products d'origin

Art.  5 1 Per emetter certificats d'autenticitad per products d'origin a favur da manaschis d'export vegnan incassadas – tenor il temp impundì – taxas da 140 francs per ura.

Servetschs spezials

Art.  6 * 1 Servetschs spezials e controllas spezialas che na vegnan betg exequidas d'uffizi vegnan   da   princip   messas   a   quint   tenor   ils   custs   effectivs.   L'uffizi   po,   sche   la situaziun pretenda quai, offrir tals servetschs per pretschs da martgà.

Aboliziun dal dretg vertent, entrada en vigur

Art.  7 1 L'ordinaziun   da   la   regenza   davart   il   commerzi   cun   tissis   dal   1.   d'october 19732) vegn abolida.

2 Ils artitgels 9 fin 12 da l'ordinaziun davart las taxas per il sectur da sanadad dal 1.

da december 19983) vegnan abolids.

3 Questa ordinaziun entra en vigur il 1. da schaner 2009.

2) CUL 1973, 350, CUL 1996, 3563 e CUL 1998, 4242; DG 504.350 3) DG 500.100

2

507.310

Tabella da las modificaziuns - tenor conclus

Conclus 16-12-2008 19-11-2013 27-08-2019

Entrada en vigur 01-01-2009 01-01-2014 01-10-2019

Element relasch Art. 6 Art. 3

Modificaziun emprima versiun revisiun totala aboliziun

Publicaziun en la CUL - - 2019-019

3

507.310

Tabella da las modificaziuns - tenor element

Element relasch Art. 3 Art. 6

Conclus 16-12-2008 27-08-2019 19-11-2013

Entrada en vigur 01-01-2009 01-10-2019 01-01-2014

Modificaziun emprima versiun aboliziun revisiun totala

Publicaziun en la CUL - 2019-019 
4